open-index/open-wikipedia-markdown huggingface dataset:
Unlocked

***Unlocked*** (בעברית: **לא נעול**) הוא אלבום האולפן השני של הזמרת הרומניה, אלכסנדרה סטאן. האלבום יצא לאור ביפן ב-27 באוגוסט 2014 ובעולם האלבום יצא לאור ב-25 בנובמבר 2014, על ידי חברות התקליטים ויקטור רקורדס ופונוגרם רקורדס.

האלבום יצא בפורמט של הורדה דיגיטלית ותקליטור.

## רשימת רצועות

## היסטוריית יציאות לאור

### הוצאה דיגיטלית

### הוצאה פיזית

## קישורים חיצוניים

## הערות שוליים

קטגוריה:אלבומי אלכסנדרה סטאן
קטגוריה:אלבומים באנגלית
בית הכנסת דבלינג

**בית הכנסת דבלינג** (בגרמנית: **Synagoge Döbling**) היה בית כנסת בפרוור ברובע ה-19 של העיר וינה, בירת אוסטריה (חלק מהאימפריה האוסטרו-הונגרית באותה תקופה). בית הכנסת נחנך בשנת 1907 אבל נהרס ונחרב חלקית בפרעות ליל הבדולח בלילה שבין 9 ל-10 בנובמבר 1938. בשנת 1995 שופץ המבנה והוסב לבניין מגורים.

## היסטוריה
בית הכנסת נוסד על ידי עמותת "אגודת בית הכנסת של דבלינג" בשלהי המאה ה-19. לא ידוע מתי הוקמה העמותה, אך היא נתמכה על ידי הקהילה היהודית בווינה בשנות ה-90 של המאה ה-19. העמותה ישבה בפורמוסרגסה (Vormosergasse) שבוינה, ובשנת 1904 עברה לגטרבורגסה (Gatterburggasse). תוכניותה של העמותה להקים מבנה גדול ויקר, ככל הנראה בגטרבורגסה, לא יכלו לצאת אל הפועל על ידי הנהגת העמותה ונראה היה כי היא תפורק בלי להצליח להקים את מבנה בית הכנסת שלשם הקמתו יוסדה. למרות שרוב חברי העמותה תמכו בפירוקה, קבוצה שהתקבצה סביב יוליוס לדרר (Julius Lederer) תכננה להקים לכל הפחות חדר-תפילה במקום הבניין הגדול אותו לא הצליחו לייסד. קבוצת לדרר החליטה לרכוש בניין בדולינרגרסה מספר 3 (Dollinergasse) לשם הקמת המבנה. בעזרת תמיכת הקהילה היהודית, שסיבסדה את הפרויקט ב-40,000 כתר אוסטרי, הוסב המבנה בדולינרגאסה מספר 3 לבית כנסת, שעוצב על ידי יוליוס וולמות' (Wohlmuth) בסגנון אר נובו. בית הכנסת הוקדש ב-5 בספטמבר 1907. בית הכנסת הכיל חדר-תפילה עם עזרת נשים ובסך הכל יכלו להתפלל בו 460 אנשים, בית ספר עברי דתי וכן חדרים לארגון הנשים המקומי ולארגון ההורים היהודי. המבנה נהרס, נבזז והוחרב חלקית בליל הבדולח ב-9 בנובמבר 1938. בשנת 1995 המבנה נהרס באופן סופי ובמקומו הוקם מבנה מגורים, כשרק לוחית קטנה בחזית המבנה מזכירה לעוברים ושבים שפעם היה שם מבנה של הקהילה היהודית.בשנת 2018 הוצבה בחזית המבנה, כמו באתרים נוספים בווינה בהם היו בעבר בתי כנסת שנחרבו, עמוד תאורה בצורת מגן דוד.

## קישורים חיצוניים

דבלינג
היוזמה הגלובלית לאסתמה

ממוזער|מאשף אסתמה
**היוזמה הגלובלית לאסתמה** (GINA, ג'ינה) היא ארגון שמטרתו המוצהרת היא כתיבת הנחיות רפואיות במשותף עם פקידי בריאות ציבור ואנשי מקצועות בריאות בעולם לצמצום שכיחות אסתמה, תחלואת אסתמה ותמותה מהמחלה. GINA הושק בשנת 1993 כשיתוף פעולה בין המכון הלאומי (האמריקאי) ללב, ריאות ודם, המכונים הלאומיים (האמריקאיים) לבריאות, וארגון הבריאות העולמי.

## פעולה
GINA עורכת ביקורת מתמדת של פרסומים מדעיים על אסתמה והיא מובילה בהפצת מידע על הטיפול בחולים עם אסתמה. GINA מפרסמת מקורות מידע כגון הנחיות מבוססות ראיות לניהול אסתמה, ומפעילה אירועים מיוחדים כגון יום האסתמה העולמי. הנחיות GINA, המעודכנות מדי שנה, משמשות את הרופאים ברחבי העולם.

## הצהרת ניגוד העניינים
מהצהרת ניגוד העניינים באתר הארגון עולים קשרים פיננסיים אישיים ומחקריים של מרבית אנשי GINA עם יצרני תרופות לאסתמה. 

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארגוני רפואה ובריאות בין-לאומיים
מוזיאון איי פוקלנד

ממוזער| '''בית בריטניה''', מבנה המוזיאון קודם לשנת 2014
**מוזיאון איי פוקלנד** (באנגלית: **Falkland Islands Museum**) הוא מוזיאון הממוקם באתר המספנות ההיסטורי שבעיר סטנלי, בירת איי פוקלנד, בדרום האוקיינוס האטלנטי.

המוזיאון מנוהל על ידי קרן מוזיאון איי פוקלנד והקרן הלאומית (the Falkland Islands Museum and National Trust).

המוזיאון מציג את ההיסטוריה של ההתיישבות באיים, ואת החי והצומח של איי פוקלנד, וכן המוזיאון מטפל בשימור והגנה על מבנים בעלי חשיבות ארכאולוגית והיסטורית באיי פוקלנד.

במוזיאון למעלה מ-5,000 מוצגים, ובהם תצלומים, סרטים, אפמרה, וכן הקלטות של עדויות חיות של תושבי האיים.

המוזיאון הוא אחד מאתרי התיירות המרכזיים של העיר סטנלי.

## היסטוריה

הרעיון להקים מוזיאון באיים, הועלה בראשית המאה ה-20 על ידי הגברת אולארדייץ', רעייתו של מושל איי פוקלנד סר ויליאם לאמונד אולארדיץ'.

אולארדייץ' הציעה לאסוף מוצגים הנוגעים להיסטוריה של האיים. ב-9 בנובמבר 1909 נחנך המוזיאון הראשון על ידי מושל האי.

אוסף המוצגים הוצג בבית הספר היסודי הישן של האיים, והציג ממצאים שונים (חלקם ללא קשר לאיים), ובהם אוסף של ביצי ציפורים מקומיות, וכן אבנים שהתגלו בקיבות בעלי חיים ימיים, ומאובנים. המוזיאון היה פתוח לשעתיים, בימים בהם הגיעה אוניית הדואר לאיים.

לאחר מספר שנים עבר המוזיאון לקומה התחתונה של בית העירייה, ובהיותו שם נוספו ממצאים רבים העוסקים בטבע של האיים, ואולם כל המוצגים נשרפו עת שהמבנה עלה באש ב-16 באפריל 1944.

בסוף שנות ה-60 של המאה ה-20 קבוצת מתנדבים פתחה את המוזיאון מחדש בחדר האחורי של אולם הספורט של העיר סטנלי. האוסף גדל עד שצר המקום להכילו, וחברת איי פוקלנד הציעה שני חדרים עבור המוזיאון בבניין החברה.

במהלך מלחמת פוקלנד, אוסף המוזיאון נארז ואוכסן על מנת להגן עליו.

הוחלט לפתוח את המוזיאון מחדש בשנת 1987. מאחר שאזור המספנות שבו רצו לפתוח את המוזיאון להא היה מוכן לכך, הוחלט לפתוח את המוזיאון ב-"בית בריטניה" שהיה זמין באותה עת. בית בריטניה היה מבנה טרומי שהובא מברזיל בשנת 1981 עבור חברת תעופה ארגנטינאית (Argentine airline L.A.D.E.) - והורכב עבור חברת תעופה זו בשדה התעופה של סטנלי. לאחר תום מלחמת פוקלנד שונה שמו של המבנה, והוא שימש את מפקדי חיל האוויר הבריטי ששהו בסטנלי, עד שהכוחות הצבאיים האלה הועברו בשנת 1985 לשדה התעופה הר פלזנט והמבנה התפנה.

המוזיאון נפתח רשמית ב -13 בפברואר 1989 ב"בניין בריטניה" על ידי מושל איי פוקלנד לשעבר, סר רקס האנט.

במשך מספר שנים גויסו כספים, והמבנה הנוכחי, בשטח המספנה ההיסטורית נפתח בשנת 2014.

במבנה החדש נפתח חדר ובו תצוגות אינטראקטיביות המציגות את מלחמת פוקלנד, וכן תצוגות חדשות המציגות את ההיסטוריה הימית של האיים. בשנת 2010 קיבל המוזיאון את אוסף הבולים הלאומי של איי פוקלנד.

## קישורים חיצוניים

* 

* תיאור המוזיאון באתר "למטייל"

## הערות שוליים

איי פוקלנד
איי פוקלנד
איי פוקלנד
קטגוריה:סטנלי: מבנים
איאן מקאלהיני

**איאן מקאלהיני** (באנגלית: **Ian McElhinney**; נולד ב-19 באוגוסט 1948) הוא שחקן ובמאי צפון אירי. במהלך קריירה של מעל ארבעים שנה, תפקידיו הבולטים היו בסדרות "טאגארט", "הורנבלואר - ימאי וג'נטלמן", "רגליים קרות", ו"שושלת טיודור". הוא גילם את באריסטן סלמי בסדרת הפנטזיה "משחקי הכס", מורגן מונרו בסדרה "החטא הקדמון", ואת גרנדה ג'ו בסדרה "נערות דרי".

## ביוגרפיה
מקאלהיני נולד בבלפסט שבצפון אירלנד לכומר אנגליקני ולמורה. הוא למד יחסים בינלאומיים באוניברסיטת ברנדייס שבבוסטון. במשך שנים אחדות עבד כמורה בבית ספר יסודי גול ביורקשייר שבאנגליה, לפני שפנה לקריירה של שחקן. מקאלהיני נשוי למחזאית והשחקנית מארי ג'ונס. בני הזוג הקימו חברה משלהם "Rathmore Productions". הם גרים בבלפסט ולהם שלושה בנים.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה צפון אירים
קטגוריה:בוגרי אוניברסיטת ברנדייס
קטגוריה:בריטים שנולדו ב-1948
ז'ולי טאטון

**ז'ולי טאטון** (בצרפתית: **Julie Taton**; נולדה ב-6 בפברואר 1984) היא דוגמנית ומנחת טלוויזיה בלגית. מיס בלגיה לשנת 2003.

## ביוגרפיה
טאטון נולדה בנאמור, ב-2003 זכתה בתואר מיס בלגיה.

היא השתתפה כנציגת בלגיה בתחרויות מיס תבל, מיס עולם ומיס אירופה.

לאחר סיום כהונתה כמלכת יופי היא הצטרפה לצוות ערוץ הטלוויזיה "RTL-TVI", היא גם הגישה תוכנית בוקר בערוץ הרדיו "Radio Contact".

מ-2008 ועד 2011 הנחתה את תוכנית הלוטו של ערוץ France 2.

ב-2009 השתתפה בגרסה הצרפתית של התוכנית המבצר.

מ-2010 ועד 2012 הנחתה את הגרסה של ערוץ TMC לתוכנית בוס בהסוואה.

ב-2010 יצא ספרה "Start to run : La forme et le fun en 10 semaines" בו היא נותנת עצות בנושאי בריאות וכושר.

ב-2011 השתתפה בשעשועון הטלוויזיה הבלגי "Total Blackout".

## קישורים חיצוניים

## הערות שוליים

קטגוריה:זוכות מיס בלגיה
קטגוריה:משתתפות בתחרות מיס תבל 2003
קטגוריה:משתתפות בתחרות מיס עולם
קטגוריה:משתתפות בתחרות מיס אירופה
קטגוריה:מנחות טלוויזיה בלגיות
קטגוריה:דוגמניות בלגיות
קטגוריה:בלגים שנולדו ב-1984
רדיו רוסיה

**רדיו רוסיה** (ברוסית: ****) היא תחנת רדיו פדרלית, שהוקמה בשנת 1990 ונמצאת בבעלות הפדרציה הרוסית באמצעות החברה הרוסית הממשלתית לשידורי רדיו וטלוויזיה.

## היסטוריה

## הנהלה
### מנכ"לי התחנה
* סרגיי דווידוב (1990–1997)
* איגור אמברוסוב (1998–2000)
* ויטאלי דימארסקי (2000)
* אלכסיי אבאקומוב (1997–1998, 2000–2007)
* ויאצ'סלב אומאנובסקי (2007–2016)
* יקטרינה שצ'יוקינה (משנת 2016)

### עורכים ראשיים
*אלכסנדר נחרושב (1991–1993)
* אלכסיי אבאקומוב (1993–1997)
* איגור אמברוסוב (1998–2000)
* ויטאלי דימארסקי (2000)

## קישורים חיצוניים
* 

רוסיה
קטגוריה:VGTRK
כחל כחול-בטן

**כחל כחול-בטן** (שם מדעי: *Coracias cyanogaster*) הוא מין של עוף בסוג כחל, שחי באפריקה. באנגלית הוא מכונה Blue-bellied roller על שם בטנו הכחולה.

## תיאור

ממוזער|250px|מבט פרופיל על כחל כחול-בטן
הכחל כחול-הבטן הוא כחל גדול יחסית: אורך גופו הוא 28–30 ס"מ. זהו עוף צבעוני: ראשו לבן-קרמי וכך גם צווארו והחלק העליון של החזה; גבו ירוק כהה; בטנו בולטת בצבע כחול עז וכנפיו צבעוניות אף הן בצבעי כחול ותכלת עזים כאשר קצותיהן שחורים לעיתים. לבוגרים יש נוצות זנב באורך של עד 6 ס"מ. הניצוי של שני הזוויגים דומה, אך הניצוי של הצעיר דהוי יותר לעומת הבוגר.
כמו שאר מיני הכחל גם עוף זה הוא מעופף אקרובטי שמסוגל גם לתעופה ישרה ומהירה וגם לאווירובטיקה הכוללת גלגולים ותעופה מעגלית. צבעיו הבוהקים מוסיפים לרושם שהוא עושה בתעופה.
הציוץ שלו נשמע כמו "גה-גה-גה".

## בית גידול ותפוצה

הכחל כחול-הבטן נפוץ באפריקה ברצועה צרה בין סנגל לצפון קונגו. הוא חי בסוואנה על גבי עצים, בעיקר מהסוג *Isoberlinia* .

## אורח חיים
[ממוזער|250px|זוג כחלים כחולי-בטן מקננים ב[גמביה.]]
הכחל כחול-הבטן מקנן בנקרות עצים (חורים בגזעי עצים, לרוב מהסוג *Isoberlinia*) ואוכל חרקים. רוב היום הוא יושב על עצים אלו או על חוטי חשמל, מתצפת על סביבתו ואורב לטרף. הוא אוכל חרקים גדולים בהם חרגולים.

בעונת הרבייה הוא מחזר אחרי הנקבה על ידי ביצוע מופעים אווירובטים והצגת נוצותיו הצבעוניות, בגווני כחול עז, לראווה.

## שימור

מבחינת מצב שימור הכחל כחול-הבטן מוגדר "ללא חשש" (Least Concern). ניתן לגדלו בשבי והוא מוצג במספר גני חיות.

## קישורים חיצוניים

## הערות שוליים

קטגוריה:בעלי חיים שתוארו ב-1816
קטגוריה:טקסונים שתוארו בידי ז'ורז' קיווייה
קטגוריה:כחליים
קטגוריה:גמביה: עופות
קטגוריה:גאנה: עופות
קטגוריה:טוגו: עופות
קטגוריה:קמרון: עופות
קטגוריה:הרפובליקה הדמוקרטית של קונגו: עופות
קטגוריה:עופות הסוואנה האפריקנית
וסטי FM

**וסטי FM** (ברוסית: **Вести ФМ**) היא תחנת רדיו פדרלית, שהוקמה בשנת 1990 ונמצאת בבעלות הפדרציה הרוסית באמצעות החברה הרוסית הממשלתית לשידורי רדיו וטלוויזיה. זוהי תחנת רדיו המתמקדת בדיווחי אקטואליה וחדשות יומיומיות ומהווה לתחנת השידור של פורטל Vesti.ru.

תחנת הרדיו החלה את שידוריה בפברואר 2008.

## היסטוריה
התחנה החלה את שידוריה לראשונה ב-5 בפברואר 2008 בתדר 97.6 מגהרץ במוסקבה ותחילה שידרה למוסקבה ולסנקט פטרבורג. כיום משדרת ל-60 יישובים ברחבי רוסיה.

## קישורים חיצוניים

* 

קטגוריה:רוסיה: תחנות רדיו
קטגוריה:VGTRK
רדיו מאיאק

**רדיו מאיאק**, רשמית **חברת שידורי הרדיו הממלכתית "מאיאק"** (ברוסית: **«Государственная радиовещательная компания „Маяк“»**) היא תחנת רדיו פדרלית, הנחשבת לאחת מתחנות הרדיו הוותיקות במדינה. התחנה הוקמה בשנת 1964 כזרוע לשידורי רדיו של המפלגה הקומוניסטית של ברית המועצות. שידורי התחנה נקלטים בכל שטחי ברית המועצות לשעבר ואזורי חבר המדינות.

מאז 1990 התחנה נמצאת בבעלות ממשלת רוסיה באמצעות החברה הממשלתית לשידורי רדיו וטלוויזיה והיא חברה באיגוד השידור האירופי.

## קישורים חיצוניים

* 

מאיאק
קטגוריה:VGTRK
הד מוסקבה

**הד מוסקבה** (ברוסית: **Э́хо Москвы́**) הוא שמה של תחנת רדיו מסחרית בבעלות גזפרום מדיה, המשודרת מדי יום בכל שעות היממה והיא אחת מתחנות הרדיו הפופולריות במדינה ומשדרת בעיקר למוסקבה ופרבריה. שידוריה החלו ב-22 באוגוסט 1990.

שידורי התחנה מבוצעים ממוסקבה וניתנים לקליטה בערים רבות ברוסיה כמו גם במדינות ברית המועצות לשעבר, באמצעות רשת האינטרנט. עורך התחנה הראשי הוא העיתונאי הנודע אלכסיי ונדיקטוב. 

ב-1 במרץ 2022 התחנה הורדה מהאוויר בשל סיקור מלחמת רוסיה–אוקראינה, וב-3 במרץ, הדירקטוריון הודיע על סגירת התחנה. 

## גלריה

Inside Echo of Moscow 9.jpg|האולפן הישן
Inside Echo of Moscow 6.jpg|האולפן הישן
The Real Tuesday Weld 15.jpg|אולפן הטלוויזיה החדש של "הד מוסקבה" וערוץ RTVi
Inside Echo of Moscow 8.jpg|אולפן הטלוויזיה החדש של "הד מוסקבה" וערוץ RTVi
Ambassador John Beyrle on Ekho Moskviy Radio.jpg|שגריר ארצות הברית ברוסיה ג'ון ביירל בריאיון לשדרני התחנה
Echomsk-tv.jpg|אלכסיי ונדיקטוב מראיין את מיכאיל גורבאצ'וב באולפן הטלוויזיה של התחנה


## קישורים חיצוניים

* 

קטגוריה:גזפרום מדיה
קטגוריה:רוסיה: תחנות רדיו
אוריון אקספרס

**אוריון אקספרס** (ברוסית: **Орион-Экспресс**) הוא כינויה של קבוצת החברות "אוריון" (ברוסית: **Группа компаний "Орион"**) המהווה חברת תקשורת וכבלים פדרלית רוסית, המספקת שירותי טלוויזיה לכלל רוסיה. החברה נמצאת כיום בבעלות קבוצת "אוריון" ונכון ליוני 2019 לשירות הטלוויזיה של החברה 3.15 מיליון מנויים, ההופכים אותה לאחת מהחברות הגדולות בתחומה במדינה.

החברה החלה את פעילותה ב־2005 עם 152 אלף מנויים ועד 2011 כבר צמחה ל-537 אלף מנויים. כיום לחברה למעלה מ-3 מיליון מנויים והיא אחת מהחברות הטלוויזיה בלוויין הגדולות ברוסיה.

## קישורים חיצוניים
* 

קטגוריה:חברות טלוויזיה רוסיות
קטגוריה:חברות תקשורת רוסיות
קטגוריה:רוסיה: אמצעי תקשורת
קטגוריה:שידור דיגיטלי
קטגוריה:מוסקבה: חברות
קטגוריה:ספקיות טלוויזיה בלוויין
.yt

**** היא הסיומת הלאומית (ccTLDs – Country Code Top Level Domains) של שמות המתחם (domain name) של אתרי אינטרנט הרשומים במיוט (טריטוריה צרפתית). הסיומת נפתחה בשנת 1997.

## היסטוריה
אתר הרישום הרשמי של הדומיין מפנה להתאחדות האינטרנט הצרפתית, הרישום שהושעה בעבר הוחזר לפעילות בדצמבר 2011.

## קישורים חיצוניים

* 
* 

קטגוריה:מיוט
קטגוריה:צרפת: אינטרנט
.je

***' היא ה[[סיומת אינטרנט|סיומת]] הלאומית (ccTLDs - Country Code Top Level Domains) של [[שם תחום|שמות המתחם]] (domain name) של [[אתר אינטרנט|אתרי אינטרנט]] הרשומים ב[[ג'רזי]] ([[שטחי חסות של הכתר הבריטי|שטח חסות בריטי]]). הסיומת, שנפתחה בשנת [[1996]], מנוהלת בידי רשת האיים, המנהלת אף את דומיין הטריטוריה השכנה [[גרנזי]], [[.gg]] .

== תתי-סיומות ==
סיומת האינטרנט מחולקת לתתי-הסיומות הבאות:
* ***' - לשימוש עסקי ופרטי
* ***' - ל[[ספק שירותי אינטרנט|ספקי אינטרנט]] ומידע
* ***'- לארגונים (חינם לעמותות ללא כוונות רווח)
* **** - לבתי ספר ומוסדות להשכלה גבוהה

## קישורים חיצוניים

* 
* 

קטגוריה:ג'רזי
קטגוריה:הממלכה המאוחדת: אינטרנט
אויגן שיפר

**אויגן שיפר** (בגרמנית: **Eugen Schiffer**; 14 בפברואר 1860 – 5 בספטמבר 1954) היה פוליטיקאי גרמני יהודי מומר, ששירת כשר האוצר ושר המשפטים. היה בין מקימי המפלגה הדמוקרטית הגרמנית והמפלגה הליברלית דמוקרטית של גרמניה.

## ביוגרפיה
אויגן שיפר נולד בברסלאו (אז חלק של ממלכת פרוסיה) למשפחה יהודית. לאחר סיום בית הספר הוא למד משפטים בברסלאו, לייפציג וטובינגן. בשנת 1896 הוא התנצר.

אויגן שיפר עבר לברלין ועסק בתחום. במהלך מלחמת העולם הראשונה הוא היה אחראי על התחום המשפטי במשרד המלחמה. במקביל הוא היה חבר ברייכסטאג.

לאחר המהפכה הגרמנית שפר היה בין מקימי המפלגה הדמוקרטית הגרמנית וחבר בפרלמנט החדש. אויגן שיפר התמנה של שר האוצר הראשון של המדינה החדשה. לאחר חתימת חוזה ורסאי הוא נכלל בממשלה פעם נוספת, כאשר פעמיים היה שר המשפטים (פעם ראשונה הוחלף על ידי אנדראס בלונק ופעם שנייה כאשר החליף אותו).

בשנים 1922–1923 הוא היה נציג גרמניה בבית הדין הבינלאומי לצדק. בשנת 1924 הוא היה בין תומכי תוכנית דוז. בשנת 1925 הוא עזב את המפלגה ואת החיים הפוליטיים.

אויגן שיפר עבר לתחום עסקים. בשנת 1928 הוא פרסם ספר Die Deutsche Justiz בו הציע להנהיג שינויים רחבים במערכת המשפטית הגרמנית.

בתקופת גרמניה הנאצית, בלחץ עורכי דין בעלי השפעה, הוא המשיך להתגורר בביתו עד לשנת 1943, ואז ביחד משפחתו נאלץ לעבור לגטו של ברלין.

לאחר סיום מלחמת העולם השנייה הוא התגורר בשטח שנכבש על ידי ברית המועצות. באוגוסט 1945 הוא היה בין מקימי המפלגה הליברלית דמוקרטית של גרמניה ותוך זמן קצר עבר לברלין המערבית.

אויגן שיפר נפטר בשנת 1954.

## קישורים חיצוניים

* נתוני הארכיון הגרמני
* 

קטגוריה:פוליטיקאים יהודים גרמנים
קטגוריה:שרי האוצר של גרמניה
קטגוריה:שרי המשפטים של גרמניה
קטגוריה:רפובליקת ויימאר: אישים
קטגוריה:יהודים מומרים גרמנים
קטגוריה:יהודים שהתנצרו
קטגוריה:בוגרי אוניברסיטת לייפציג
קטגוריה:בוגרי אוניברסיטת טיבינגן
קטגוריה:גרמנים שנולדו ב-1860
קטגוריה:גרמנים שנפטרו ב-1954
טקס פרסי האקדמיה הבריטית לקולנוע ה-14

**טקס [[פרס באפט"א לקולנוע|פרסי האקדמיה הבריטית לקולנוע]] ה-14** שמעניקה האקדמיה הבריטית לאמנויות הקולנוע והטלוויזיה, נערך בשנת 1961, בו הוענקו פרסים לסרטים הטובים ביותר של שנת 1960.

## זוכים ומועמדים
### [[פרס באפט"א לסרט הטוב ביותר|הסרט הטוב ביותר]]
** [[הדירה]] **
* *The Angry Silence*
* משפט הקופים
* הבה נתאהב
* אלמר גנטרי
* צללים
* מוצאי שבת ובוקר יום א'
* ספרטקוס
* צלילי תהילה
* משפטי אוסקר ויילד
* לה דולצ'ה ויטה
* הירושימה אהובתי
* אורפאו נגרו
* רק בימי חול
* צוואתו של אורפיאוס
* 400 המלקות
* אוונטורה

### [[פרס באפט"א לסרט הבריטי הטוב ביותר|הסרט הבריטי הטוב ביותר]]
**[[מוצאי שבת ובוקר יום א']]**
* *The Angry Silence*
* משפטי אוסקר ויילד
* צלילי תהילה

### [[פרס באפט"א לשחקן הטוב ביותר בתפקיד ראשי|השחקן הזר הטוב ביותר]]
** [[ג'ק למון]] – [[הדירה]]**
* ג'ורג' המילטון – *Crime & Punishment, USA*
* ברט לנקסטר – אלמר גנטרי
* פרדריק מארץ' – משפט הקופים
* ספנסר טרייסי – משפט הקופים
* איב מונטאן – הבה נתעלסה

### [[פרס באפט"א לשחקן הטוב ביותר בתפקיד ראשי|השחקן הבריטי הטוב ביותר]]
** [[פיטר פינץ']] – [[משפטי אוסקר ויילד]] **
* ריצ'רד אטנבורו – *The Angry Silence*
* לורנס אוליבייה – הבדרן
* אלברט פיני – מוצאי שבת ובוקר יום א'
* ג'ון פרייזר – משפטי אוסקר ויילד
* אלק גינס – צלילי תהילה
* ג'ון מילס – צלילי תהילה

### [[פרס באפט"א לשחקנית הטובה ביותר בתפקיד ראשי|השחקנית הבריטית הטובה ביותר]]
** [[רייצ'ל רוברטס]] – [[מוצאי שבת ובוקר יום א']]**
* היילי מילס – פוליאנה
* ונדי הילר – בנים ואוהבים

### [[פרס באפט"א לשחקנית הטובה ביותר בתפקיד ראשי|השחקנית הזרה הטובה ביותר]]
** [[שירלי מקליין]] – [[הדירה]] **
* פייר אנג'לי – *The Angry Silence*
* מוניקה ויטי – אוונטורה
* ג'ין סימונס – אלמר גנטרי
* עמנואל ריבה – הירושימה אהובתי
* מלינה מרקורי – רק בימי חול

### [[פרס באפט"א לתסריט הבריטי הטוב ביותר|התסריט הבריטי הטוב ביותר]]
** ''The Angry Silence'' – בריאן פורבס **

## קישורים חיצוניים

## הערות שוליים

קטגוריה:טקסי פרס באפט"א
קטגוריה:1961 בממלכה המאוחדת
סופרפוזיציה קוונטית

**סופרפוזיציה קוונטית** היא עיקרון בסיסי בתורת הקוונטים. בתורת הקוונטים, מתואר מצב המערכת על ידי פונקציית גל, המתארת את ההסתברויות לאפשרויות השונות של מצב המערכת. בהינתן בסיס וקטורי הפורש את מרחב המצבים של המערכת ניתן לתאר את מצב המערכת סופרפוזיציה של מצבי הבסיס.

אם נמדוד את המערכת בבסיס זה לא נקבל תוצאה דטרמיניסטית אלא התפלגות התואמת את התפלגות מצבי הבסיס בסופרפוזיציה, מלבד במקרה הפרטי בו הסופרפוזיציה מכילה מצב בסיס בודד. במקרה זה כל מדידה שתעשה בבסיס הנ"ל תיתן תמיד את התוצאה המתאימה לאותו מצב בסיס.

**לדוגמה:** נניח מערכת קוונטית בעלת שני מצבים ובסיס מדידה: \ | 0 \rang,\ | 1 \rang. המערכת נמצאת בסופרפוזיציה אם פונקציית הגל שלה היא
: \ | \psi \rang = \alpha | 0 \rang + \beta | 1 \rang
כאשר \ | \alpha |^2 + | \beta |^2 = 1 \ \, \ \ \alpha, \beta \ne 0. הסיבה לשוויון האחרון הוא תנאי נירמול (כל מקדם בריבוע נותן את ההסתברות לקבל את המצב הצמוד אליו, סכום כל ההסתברויות =1)
כאשר נמדוד את המערכת בבסיס המדידה, בהסתברות \ |\alpha|^2 נקבל שהיא במצב \ | 0 \rang ואילו בהסתברות \ |\beta|^2 נקבל שהיא במצב \ | 1 \rang.
אפשר להמחיש מצב זה גם בהדגמת ניסוי החתול של שרדינגר, בניסוי זה נמצא חתול בתוך קופסה ולידו יש אטום בסופרפוזיציה של דעך/לא דעך ואטום זה קובע את חייו של החתול. אנו לא נוכל לדעת אם החתול מת או חי כיוון שברגע שנביט פנימה הסופרפוזיציה תיפסק כלומר שברגע שימדדו את האטום בזמן סופרפוזיציה אז הסופרפוזיציה תיפסק.

קטגוריה:מכניקת הקוונטים
סיפל (אי)

250px|ממוזער
**האי סיפל** (באנגלית: **Siple Island**) הוא אי גדול ממזרח למפרץ ריגלי  במדף הקרח גץ למול חוף באקוטיס בארץ מרי בירד שבאנטארקטיקה.

אורכו של האי 119 קילומטרים, ושטחו 6,390 קמ"ר.

שיא גובהו של האי בהר הגעש הר סיפל (הר געש מסוג חרוט מגן), שגובהו 3,110 מטרים מעל פני הים. בשל כך הוא האי ה-15 בגובהו בעולם.

## היסטוריה
### גילוי האי
האי מופה לראשונה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שבוצעו על ידי צי ארצות הברית במסגרת מבצע "קפיצה לגובה" בשנים 1965–1959.

### מקור השם
שמו של האי (וההר הגבוה שבו) ניתנו לו על ידי הוועדה המייעצת לשמות אנטארקטיים בשנת 1967.

האי וההר נקראים על שמו של חוקר אנטארקטיקה פול אולמן סיפל (**Paul Allman Siple**), שהיה חבר במשלחת החקר של אדמירל בירד.

## ריבונות
כמו שאר ארץ מרי בירד, האי סיפל הוא טרה נוליוס, משמע שזהו שטח שלא נטענת עליו ריבונות. אך עם זאת, בשנת 2008 הוקמה מדינה לכאורה בשם פלנדרנסיס הטוענת לריבונות על 5 איים של ארץ מרי בירד, ביניהם סיפל.

## קישורים חיצוניים

* האי סיפל, באתר הסקר הגאולוגי של ארצות הברית
* האי סיפל, באתר הגאזט האנטארקטי של ממשלת אוסטרליה
* האי סיפל, באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מהאי סיפל לאתרים סמוכים

## הערות שוליים

קטגוריה:ארץ מרי בירד: איים
קטגוריה:חוף באקוטיס
יעקב ג'יי לביא

**יעקב (ג'יי) לביא** (נולד בשנת 1952) הוא מומחה לכירורגיית לב-חזה, פרופסור מן המניין אמריטוס בפקולטה לרפואה באוניברסיטת תל אביב. הקים וניהל את היחידה להשתלות לב במחלקה לניתוחי לב במרכז הרפואי שיבא בתל השומר, ויו"ר ועדת השתלות הלב והראות במרכז הלאומי להשתלות.

## ביוגרפיה
לביא בן של אב ניצול שואה. רב-סרן במילואים, הוא בוגר בהצטיינות של הפקולטה לרפואה ע"ש סאקלר באוניברסיטת תל אביב. סיים התמחות בניתוחי לב וחזה במרכז הרפואי שיבא. התמחה בתחום השתלות הלב והלב המלאכותי במרכז הרפואי של אוניברסיטת פיטסבורג, ארצות הברית.

לביא הקים בשנת 1991 את היחידה להשתלות לב במרכז הרפואי שיבא ושימש כמנהלה במשך 30 שנים. במסגרת היחידה בוצעו כ-300 ניתוחי השתלת לב.

בשנת 1994 השתיל לביא לראשונה בישראל לב מלאכותי כגשר להשתלת לב ומאז הושתלו ביחידה בראשותו למעלה מ-250 חולים במגוון חלופות לב מכניות, הן כגשר להשתלת לב והן כתחליף קבוע להשתלה. בשנת 2001 ביצע השתלה ראשונה מסוגה בעולם של חלופה מכנית חדשנית ללב מסוג HeartMate 2 LVAD, לאחר שהיה שותף לצוות הפיתוח שלה במסגרת התמחותו במרכז השתלות הלב בפיטסבורג.

### אקדמיה
לביא מכהן כפרופסור מן המניין אמריטוס בחוג לכירורגיה בפקולטה לרפואה של אוניברסיטת תל אביב.

פרסם למעלה מ-150 מאמרים בספרות הרפואית, פרקים בספרים בתחום ניתוחי הלב, השתלות הלב והאתיקה של השתלות האיברים, וכן ספר מקיף בנושא בעיות קרישת דם בניתוחי לב.

## התוכנית להשתלות איברים
בשנת 2005 יזם לביא והציע את התוכנית של מתן קדימות בתור להשתלות איברים למועמדים להשתלה שיהיו חתומים ותיקים על כרטיס התורם, ופעל בשיתוף עם משרד הבריאות וועדת הבריאות של הכנסת להכללתה בחוק השתלות האיברים שהתקבל בשנת 2008.

בנוסף יזם לביא את הסעיף הייחודי בחוק ההשתלות הישראלי האוסר מימון ביטוחי של השתלות איברים בחולים ישראלים המתבצעות בארצות בהן מתקיים סחר באיברים או נטילת איברים בניגוד לכללים האתיים הבינלאומיים.

לביא כיהן כיו"ר האיגוד הישראלי לכירורגיית לב וחזה וכנשיא החברה הישראלית להשתלות איברים של ההסתדרות הרפואית.

לביא חבר במועצה הלאומית למחלות לב, נציג ישראל בוועדת המעקב הבינלאומית אחר יישום הצהרת איסטנבול כנגד סחר באיברים וחבר בוועד המייעץ של ארגון הרופאים הבינלאומי כנגד נטילת איברים בכפייה.

## קישורים חיצוניים
* 
* 
* ממחקריו של ג'יי לביא באתר PubMed

## הערות שוליים

קטגוריה:בעלי תואר דוקטור לרפואה מאוניברסיטת תל אביב
קטגוריה:רופאים צבאיים ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:מנתחי לב-חזה ישראלים
קטגוריה:השתלת איברים
קטגוריה:ישראלים שנולדו ב-1952
אוניברסיטת אל-ירמוכ

**אוניברסיטת אל-ירמוכ** (בערבית: **جامعة اليرموك**; באנגלית: **Yarmouk University**; וידועה אף בר"ת: **YU**) היא אוניברסיטה כללית, ציבורית, הנמצאת במרכז העיר אירביד, באזור א-רמת'א, בצפון ממלכת ירדן. 

בשנת הלימודים 2016/2017, היו באוניברסיטה 1,004 חברי סגל, 1,597 עובדים ו-34,651 סטודנטים בכל התוכניות האקדמיות (31,282 תואר ראשון, 2,807 תואר שני ו- 562 דוקטורט).

באוניברסיטה למעלה מ-31,000 סטודנטים לתואר ראשון, ולמעלה מ-1,500 סטודנטים לתארים מתקדמים. באוניברסיטה 15 פקולטות המציעות 62 מסלולי לימוד לתואר ראשון ו-95 מסלולי לימוד לתארים מתקדמים.

## קמפוס
הקמפוס של אוניברסיטת אל-ירמוכ נמצא כ-2 ק"מ מדרום למרכז העיר אירביד, בצפון ירדן, ושטחו כ-5 קמ"ר. בקמפוס מבני לימוד, ספרייה, וכן מתקני ספורט הכוללים אצטדיון כדורגל ובו 7,000 מושבים.
500px|ממוזער|מרכז|קמפוס האוניברסיטה
## קישורים חיצוניים

* 

## הערות שוליים

ירדן
קטגוריה:אירביד
קטגוריה:אוניברסיטת אל-ירמוכ
לנה אנדרה

**לנה אנדרה** (בשוודית: **Lena Endre**; נולדה ב-8 ביולי 1955) היא שחקנית שוודית.

## ביוגרפיה
אנדרה נולדה במחוז סטוקהולם וגדלה בלפלנד.

היא למדה תקופה ביולוגיה ימית ולאחר מכן החלה לעבוד בחנות.

בסוף שנות השבעים החלה להופיע בתיאטרון וב-1983 התקבלה לאקדמיה לאומנויות הבמה של סטוקהולם.

לאחר סיום לימודיה ב-1986 החלה להופיע במספר סדרות טלוויזיה.

ב-1988 שיחקה בסרט האימה "Besökarna".

ב-1990 שיחקה בסרט "Pelle flyttar till Komfusenbo" המבוסס על רומן של אסטריד לינדגרן.

ב-1992 הופיעה בסרט של בילה אוגוסט "The Best Intentions".

ב-1997 שיחקה בסרט הטלוויזיה של אינגמר ברגמן "Larmar och gör sig till".

ב-2000 שיחקה בסרטה של ליב אולמן "Faithless".

ב-2009 גילמה את העורכת "אריקה ברגר" בסרט נערה עם קעקוע דרקון, בשנה זו גם הופיעה בסרט "Engelen" שהיה נציג נורווגיה לפרס האוסקר.

היא זכתה פעמיים ב-1997 וב-2000 בפרס גולדבאג המקביל השוודי לפרס האוסקר וב-2006 הנחתה את הטקס.

היא הייתה נשואה שלוש פעמים ולה שני ילדים מבן זוגה לשעבר השחקן תומאס האנזון.

## קישורים חיצוניים

* 

* פרופיל באתר ingmarbergman

קטגוריה:שחקניות קולנוע וטלוויזיה שוודיות
קטגוריה:שוודיות שנולדו ב-1955
עונת 2019/2020 בלה ליגה

**עונת 2019/2020** הייתה העונה ה-89 במסגרת הלה ליגה, הנקראת "לה ליגה סאנטנדר" עקב חסות מסחרית. העונה החלה ב-16 באוגוסט 2019.
בעקבות התפרצות נגיף הקורונה בספרד הוחלט בתחילת מרץ שכל המשחקים יערכו ללא קהל, בהמשך ב-12 במרץ עקב החרפת התפרצות הנגיף הליגה יצאה לפגרה של שבועיים, אך הפגרה הוארכה עד ל-11 ביוני 2020 אז שבה הליגה לפעילות ללא קהל והסתיימה ב-19 ביולי 2020.

בהתאם לתוצאות של העונה הקודמת ראיו ואייקנו, ז'ירונה ו-וסקה ירדו לליגת משנה. מליגת המשנה עלו אוססונה, גרנדה ו-מיורקה.

ריאל מדריד זכתה בתואר וזאת בפעם ה-34 בתולדות המועדון.

מיורקה, אספניול ולגאנס ירדו לליגת המשנה בסיום העונה.

## קבוצות
בעונה זו השתתפו 20 קבוצות – 17 קבוצות ששיחקו בעונה הקודמת, אליהן הצטרפו אוססונה, גרנדה ומיורקה שעלו מהליגה הספרדית השנייה.

### אצטדיונים

## טבלת הליגה

## סטטיסטיקה
### מלכי השערים

### מלכי הבישולים

### פרס זאמורה

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לליונל מסי (), ברצלונה, שכבש 25 שערים. זו הייתה זכייתו השביעית בפרס ובכך שבר את שיאו של תלמו סארה.
* פרס זאמורה לשוער שספג הכי פחות שערים העונהלטיבו קורטואה (), ריאל מדריד, שספג 20 שערים. זו היא זכייתו השלישית בפרס לאחר שזכה בעבר פעמיים נוספות במדי אתלטיקו מדריד.
* "פרס סארה" לכדורגלן ספרדי שכבש מספר מרבי של שערים במהלך העונה הוענק: ג'רארד מורנו (), ויאריאל, שכבש 18 שערים.

פרסי LFP הוענקו ל:
*השחקן המצטיין: כרים בנזמה ( צרפת)
*השוער המצטיין: טיבו קורטואה ( בלגיה)
*המאמן המצטיין: זינדין זידאן ( צרפת) ויולן לופטגי ( ספרד)

### שחקן החודש

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2019 2020
קטגוריה:תחרויות כדורגל ב-2019
קטגוריה:תחרויות כדורגל ב-2020
קטגוריה:אירועי ספורט שהושפעו ממגפת הקורונה
קטגוריה:2019 בספרד
קטגוריה:2020 בספרד
בנואה מאז'ימל

**בנואה מאז'ימל** (בצרפתית: **Benoît Magimel**; נולד ב-11 במאי 1974) הוא שחקן צרפתי.

## ביוגרפיה
מאז'ימל נולד בפריז, בגיל שש עשרה עזב את בית ספר על מנת להתמקד בקריירת המשחק שלו.

ב-1988 הופיע לראשונה בקולנוע בקומדיה "La Vie est un long fleuve tranquille" על שני נערים שהוחלפו בלידתם.

ב-1996 הופיע בסרט "Les Voleurs" עם קתרין דנב.

ב-1999 גילם את אלפרד דה מיסה בסרט "Les Enfants du Siècle".

ב-2000 שיחק את התפקיד הראשי של לואי הארבעה עשר, מלך צרפת בסרט הביוגרפי על חייו "Le Roi danse". באותה שנה שיחק בתפקיד ראשי בסרט הדרמה "על פי מתייה" לצדה של נטלי ביי. 

ב-2001 זכה בפסטיבל קאן בפרס השחקן הטוב ביותר על הסרט המורה לפסנתר.

ב-2003 שיחק בסרט "פרח הרוע" לצד נטלי ביי.

ב-2004 שיחק בסרטו של קלוד שברול "השושבינה" המבוסס על רומן מאת רות רנדל.

ב-2005 גילם טייס בסרט "Les Chevaliers du ciel".

ב-2007 שיחק בסרט "La Fille coupée en deux" לצד לודווין סנייה.

ב-2008 שיחק בסרט "La Possibilité d'une île" המתבסס על רומן של מישל וולבק.

ב-2010 דיבב את הבובה קן, בן זוגה של ברבי בדיבוב הצרפתי של "צעצוע של סיפור 3".

בשנת 2011 שיחק בסרט המלחמה "כוחות מיוחדים" בתור טיק-טאק לצדם של דיאן קרוגר ודג'ימון הונסו. 

בשנת 2021 שיחק בסרט הדרמה "בשלווה" של הבמאית עמנואל ברקוט הסרט הוקרן בבכורה ב-6 ביולי 2021; מאז'ימל זכה לביקורות חיוביות על הופעתו בסרט ואף זכה בפרס לומייר לשחקן הטוב ביותר. 

בשנת 2023 גילם את דודין בופנט בסרט "הקדירה".  

בשנת 2024 שיחק בסרט הדרמה ההיסטורי "רוזלי" (אנ') של הבמאית סטפני די גוסטו (אנ') שעלילתה מתרחשת בצרפת של 1870.  

## חיים אישיים
מ-1998 ועד 2003 היה בן זוגה של השחקנית ז'ולייט בינוש, לזוג נולדה בת.

## קישורים חיצוניים

*פרופיל באתר allocine 
*פרופיל באתר elle 

קטגוריה:שחקני קולנוע וטלוויזיה צרפתים
קטגוריה:צרפתים שנולדו ב-1974
קטגוריה:זוכי פרס סזאר
קטגוריה:מדבבים צרפתים
קטגוריה:שחקנים ילדים צרפתים
אר. סי. ביופורד

**רוברט קאנטרברי "אר. סי." ביופורד** (באנגלית: **Robert Canterbury "R. C." Buford**; נולד ב-16 במאי 1960) הוא מנהל קבוצות כדורסל אמריקאי, אשר משמש כמנכ"ל של סן אנטוניו ספרס מליגת ה-NBA.

## קריירת אימון
ביופורד נולד בעיר ויצ'יטה שבקנזס, ובבגרותו למד באוניברסיטת המדינה של אוקלהומה, באוניברסיטת טקסס A&M ובאוניברסיטת פרנדס אשר בוויצ'יטה. בין השנים 1983–1988 שימש כעוזר מאמן בקבוצת הכדורסל של אוניברסיטת קנזס, תחת לארי בראון. בעונת 1987/1988 זכתה הקבוצה בטורניר אליפות המכללות, בפעם השנייה בתולדותיה, הודות ליכולת מצוינת של שחקניה דני מאנינג וקווין פריצ'רד.

בקיץ 1988 מונה בראון למאמן סן אנטוניו ספרס, והביא יחד עמו את ביופורד כעוזרו. לקראת עונת  עברו בראון וביופורד ללוס אנג'לס קליפרס, ובעונה העוקבת שימש ביופורד כעוזרו של לון קרוגר, מאמן קבוצת הכדורסל של אוניברסיטת פלורידה.

## קריירת ניהול
בקיץ 1994 מונה ביופורד על ידי ג'נרל מנג'ר הספרס, גרג פופוביץ', לסקאוט במועדון. בשנת 1997 קודם לתפקיד "ראש מחלקת הסקאוטינג", ושנתיים לאחר מכן לתפקיד "סגן נשיא לענייני כדורסל", במסגרתו שכנע את פופוביץ' לבחור את טוני פארקר בבחירה ה-28 של דראפט 2001. ביולי 2002 החליף ביופורד את פופוביץ' כג'נרל מנג'ר של הקבוצה, בעוד פופוביץ' נשאר בעמדת המאמן.

פעולתו הראשונה של ביופורד כמנהל הקבוצה הייתה החתמתו של מאנו ג'ינובילי, אשר נבחר על ידי הספרס בדראפט 1999. בעונות ,  ו- זכו הספרס באליפות ה-NBA, בהובלת טים דאנקן, פארקר וג'ינובילי. בין השנים 2010–2012 צירף ביופורד את קוואי לנארד, דני גרין ובוריס דיאו, אשר סייעו לקבוצה להעפיל לגמר ה-NBA בעונת , ולזכות באליפות בעונת . בסיום אותה עונה זכה בפרס מנהל העונה.

בסיום עונת  זכה בשנית בפרס מנהל העונה, לאחר שצירף בקיץ הקודם את למרכוס אולדרידג' ודייוויד וסט, והאריך את חוזיהם של דאנקן, ג'ינובילי, לנארד וגרין. ביולי 2018 העביר את לנארד וגרין לטורונטו ראפטורס, בתמורה לדמאר דרוזן, יאקוב פולטל ובחירת דראפט עתידית.

לאורך השנים "מצא" ביופורד בדראפט שחקנים יעילים רבים בבחירות נמוכות יחסית, כגון קוואי לנארד (בחירה 15), ג'ורג' היל (26), טוני פארקר (28), בנו אודריך (28), טיאגו ספליטר (28), קורי ג'וזף (29), דג'ונטה מארי (29) ודריק וייט (29).

## קישורים חיצוניים

* פעולותיו של ביופורד כג'נרל מנג'ר, באתר Basketball-Reference

## הערות שוליים

קטגוריה:כדורסלנים אמריקאים
קטגוריה:כדורסלני אוניברסיטת המדינה של אוקלהומה
קטגוריה:כדורסלני אוניברסיטת טקסס A&M
קטגוריה:מאמני כדורסל אמריקאים
קטגוריה:מנהלי קבוצות ב-NBA
קטגוריה:אמריקאים שנולדו ב-1960
מרכז שבאב אל-אמערי

**מרכז שבאב אל-אמערי** (בערבית: **مركز شباب الأمعري** - מרכז צעירי אל-עמארי) היא קבוצת כדורגל ממחנה הפליטים אל-אמערי המשחקת בליגת העל הפלסטינית.

## היסטוריה
אגודת הספורט שבאב אל-אמערי הוקמה בשנת 1953 במחנה הפליטים אל-אמערי, השוכן כ-2 ק"מ מדרום למרכז העיר רמאללה, בשטח המוניציפלי של העיר אל-בירה. בשנות האינתיפאדה השנייה מפעלי הכדורגל ברשות הפלסטינית, ברצועת עזה ובגדה המערבית, הופסקו פעמים רבות. הדבר נבע ממספר רב של סיבות, לרבות חוסר יכולת תנועה, סגר וכתר, ופגיעה במתקני ספורט. בשנת 2003 משחק גמר גביע פלסטין, בין אל-אמערי למרכז שבאב בלאטה, בוטל לאחר שחיילי צה"ל עצרו את האוטובוס של שחקני בלאטה במחסום חווארה, ומנעו את נסיעתו בטענה שאין מעבר לגברים בגילאי 16–35 במחסום. רק בעונת 2008/2009 חזרה הליגה לתפקד במתכונת מלאה.

הקבוצה זכתה פעמיים באליפות הליגה של הגדה המערבית בעונת 1997 ובעונת 2010/2011. הקבוצה נחשבת לפופולרית ביותר בגדה, וטארק עבאס, בנו של יו"ר הרשות הפלסטינית מחמוד עבאס, שימש כמנהל המועדון בשנים 2015-2014. בשנת 2011 עבר לשחק בקבוצה שחקן קבוצת מכבי אחי נצרת תאאר באשא.

בשנים 2009–2013 שיחק בקבוצה סולימאן עובייד, שהיה ידוע בכינוי "פלה הפלסטיני", על שם הכדורגלן הברזילאי פלה.

## אצטדיון
הקבוצה משחקת באצטדיון אל-בירה השוכן כ-500 מטר מצפון להתנחלות פסגות. באצטדיון כ-8,000 מקומות ישיבה. בניית האצטדיון החלה בשנת 2006 במימונה של פיפ"א, כחלק מתוכנית לעידוד הכדורגל הפלסטיני. ממשלות צרפת וגרמניה השתתפו במימון בניית היציעים ויו"ר פיפ"א ספ בלאטר הניח את אבן הפינה לאצטדיון. ב-11 באוקטובר 2009, מספר חודשים לפני שבנייתו הושלמה, הוציא המנהל האזרחי צו להפסקת העבודה על היציעים מטעם מועצת התכנון העליונה של יהודה ושמרון, מאחר שהבנייה במקום מתבצעת "ללא רישיון". ב-2 בנובמבר 2009, הגישו התנחלות פסגות ועמותת רגבים עתירה לבג"ץ הדורשות מהמדינה להרוס את האצטדיון. העותרים טענו נגד האצטדיון שיש סכנה שבסופו של כל משחק כדורגל האוהדים יתקיפו באבנים את היישוב. העתירה נדחתה כשהתברר שתוכנית המתאר לאזור אושרה כבר ב-1981 והאצטדיון נחנך ב-2010. המשחק הרשמי הראשון ששוחק באצטדיון היה גמר גביע פלסטין.

מגרש האימונים ומשרדי המועדון ממוקמים במחנה הפליטים אל-אמערי, בדרך ירושלים-רמאללה (כביש 60 הישן).

## הישגים
* **אליפות ליגת העל הפלסטינית** (2)
** 1997
** 2010/2011
* '''גביע פלסטין
**סגנות (1): 2018/2019

## השתתפות במפעלים הקבוצתיים של ההתאחדות לכדורגל של אסיה
ליגת העל הפלסטינית מסונפת להתאחדות לכדורגל של אסיה (באנגלית: Asian Football Confederation, ראשי תיבות AFC), ולכן קבוצות אשר מסיימות במקומות הראשונים זוכות להשתתף במפעלים הקבוצתיים של ההתאחדות. שבאב אל-אמערי השתתפה בתחרות AFC Cup של ההתאחדות (AFC Champions League) בעונת 12–2011.
## קישורים חיצוניים
* שבאב אל-אמערי באתר Soccerway

## הערות שוליים

קטגוריה:קבוצות כדורגל מהרשות הפלסטינית
קטגוריה:קבוצות כדורגל שהוקמו ב-1953
קטגוריה:רמאללה
בית הכנסת לואיס דה טורס

**בית הכנסת לואיס דה טורס** (באנגלית: **Luis de Torres Synagogue**) הוא אחד מבתי הכנסיות באיי בהאמה.

## היסטוריה
בית הכנסת קרוי על שם לואיס דה טורס, מתורגמנו של כריסטופר קולומבוס במסע התגליות הראשון שלו, והיהודי הראשון שדרך על אדמת העולם החדש. בית הכנסת ממוקם על "דרך השמש העולה במזרח" (East Sunrise Highway), בין הכנסייה הלותרנית והכנסייה הקתולית "כוכב מרים שעל הים" (באנגלית: Mary Star of the Sea, בלטינית: Stella Maris; כינויה העתיק של מרים). המבנה בעל קומה אחת, צבוע לבן עם מגן דוד בחזיתו, כשמסביבו דקלים, אורנים ומרבדי פרחים. בית הכנסת פעיל בעיקר בחודשי הקיץ, כשהאות לפתיחתו מחדש לאחר הפסקת החורף הוא בסעודת ליל הסדר המשותפת של חברי הקהילה המקומית.

אופי הפעילות של הקהילה היהודית באיי בהאמה בין המאה ה-15 למאה ה-21 אינו ברור, אך נראה כי הייתה קהילה מגוונת (אשכנזים וספרדים), ונכון ל-2019 מונה הקהילה כ-50 חברים.

## קישורים חיצוניים
* 

## הערות שוליים

לואיס דה טורס
קטגוריה:איי בהאמה
לואיס דה טורס
Alesta

***Alesta*** (בעברית: **אלסטה**) הוא אלבום האולפן השלישי של הזמרת הרומניה, אלכסנדרה סטאן. האלבום יצא לאור ב-9 במרץ 2016, על ידי חברות התקליטים ויקטור רקורדס, רוטון רקורדס, גלובאל רקורדס, האחים וורנר ואגו רקורדס.

עם יציאתו, נכנס האלבום אל המקום ה-34 במצעד האלבומים שביפן.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אלכסנדרה סטאן
אנדראה מרין

**אנדראה מרין** (ברומנית: **Andreea Marin**; נולדה ב-22 בדצמבר 1974) היא מנחת טלוויזיה רומנייה.

## ביוגרפיה
מרין נולדה ברומאן.

היא למדה תקופה מתמטיקה במכללה ברומאן, לאחר מכן למדה באוניברסיטת יאשי עיתונאות והיא גם למדה עיתונאות, יחסי ציבור ופרסום באוניברסיטת דרום קרוליינה.

ב-1994 החלה לעבוד בהטלוויזיה הרומנית כמגישה בסניף של יאסי.

בנוסף להנחיה היא שימשה כעורכת חדשות בתחנת הטלוויזיה הציבורית של רומניה.

ב-1999 החלה להנחות את התוכנית "Surprize, Surprize" במסגרתה מוצגים סיפורי חיים של אישים המתמודדים עם קשיים כמו מוגבלויות שונות ועוני.

ב-2000, 2004, 2006 ו-2007 הגישה את הניקוד של רומניה באירוויזיון.

היא הנחתה את אירוויזיון הילדים 2006 שנערך בבוקרשט.

ב-1997 ו-2002 הנחתה את פסטיבל איל הזהב.

ב-2006 שיחקה בפרק של הסדרה הקומית "Meseriasii", כשחקנית היא גם הופיעה ב-2008 בסרט האמריקאי "A Beautiful Life".

היא הפיקה מספר סרטים תיעודיים.

היא האזרחית הרומנייה היחידה שמשמשת כשגרירת רצון טוב של קרן החירום הבינלאומית של האומות המאוחדות לילדים.

היא חברה בצוות ההנהלה של חברת התקשורת הבינלאומית "Prime Time World Broadcast".

בשנת 2021 השתתפה בתוכנית המציאות הזמר במסכה בתור באבה יאגה וזכתה במקום הראשון.

## קישורים חיצוניים

* פרופיל באתר viva 
* פרופיל באתר wayback machine 

קטגוריה:בוגרות אוניברסיטת קרוליינה הדרומית
קטגוריה:בוגרי אוניברסיטת קרוליינה הדרומית
קטגוריה:מנחות טלוויזיה רומניות
קטגוריה:ילידות 1974
קטגוריה:רומנים שנולדו ב-1974
קוליברי ציצת-תיל

**קוליברי ציצת-תיל** (שם מדעי: *Discosura popelairii*) הוא מין של עוף טרפי קטן ממשפחת הקוליבריים החי ביערות הגשם הטרופיים של קולומביה, אקוודור ופרו, למדרונות הרי האנדים בגבהים 500-1,500 מטר.
## מאפיינים
מין זה הוא מהקטנים שבקוליבריים ומהעופות בכלל: הוא מגיע לאורך 10.5—12 ס"מ בזכרים ו-6.5—7.5 ס"מ בנקבות ומשקלו הממוצע הוא רק שתיים וחצי גרם. זכרי הקוליברי בעלי נוצות מפוארות בצבע ירוק עם ראש ירוק המוקף נוצות יוצרות ציצה ירוקה-כהה גבוהה המזכירה חוט תיל עומד. החזה כחול והבטן ורדרדה בהירה. קצוות הכנפיים סגולות, הגב כחול ומעליו עובר פס לבן. הרגליים בעלות נוצות אדומות והזנב ארוך וכחול עם זוג ציצות ארוכות בולטות. מקור הקוליברי קצר יחסית. לעומת הזכרים הנקבות בעלות נוצות קצרות יותר ומפוארות פחות.

קוליברים קטנים אלה פעלתנים ביותר ומבקרים כל יום במאות פרחים (בעיקר של הסוג *Inga*) במטה לינוק צוף או שהם יצודו חרקים למאכל. בעונת הרבייה קוליברי אלה מושכים נקבות עם נוצותיהם הראוותניות ועם נפנוף זנבותיהם הגדולים. כמו מרבית העופות הקוליברים הם מונוגמים.

## קישורים חיצוניים

## הערות שוליים

קטגוריה:קוליבריים
קטגוריה:אקוודור: עופות
Bye Bye

**Bye Bye** (בעברית: **ביי ביי**) הוא סינגל של הזמרת-יוצרת האמריקאית מריה קארי, מתוך אלבומה האחד עשר, E=MC². השיר יצא לאור ב-15 באפריל 2008, כסינגל השני מתוך האלבום, על ידי חברת תקליטים איילנד רקורדס.

השיר הגיע למקום ה-19 במצעד הבילבורד הוט 100.

## רקע וכתיבה
השיר נכתב על ידי מריה קארי, טור אריק הרמנסן, מיקל ס. אריקסן וג'ונטה אוסטין והופק על ידי קארי וסטארגייט. כמו כן, יצא הסינגל בפורמט של תקליטור והורדה דיגיטלית. בין היתר, השיר הוא שיר בסגנון הרית'ם אנד בלוז, המשלב בתוכו גם את סגנון הפופ.

כמו כן, עלה השיר לרשת הזרמת המדיה ספוטיפיי, כמה שנים לאחר שיצא.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי מריה קארי
קטגוריה:שירים שהופקו על ידי סטארגייט
קטגוריה:שירי הנצחה
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
קטגוריה:סינגלים בהוצאת איילנד רקורדס
ולדזימיר סנקו

**ולדזימיר סנקו** (בבלארוסית: **Уладзімір Лявонавіч Сянько**, נולד ב-5 באוגוסט 1946 בכפר במחוז ויטבסק) הוא דיפלומט סובייטי ובלארוסי.

לאחר סיום בית הספר, ולדזימיר סנקו נסעה למוסקבה והחל לימודים במכון ממלכתי ליחסים בינלאומיים. לאחר הלימודים הוא התחיל לעבוד במערכת משרד החוץ הסובייטי.

בשנים 1988–1991 הוא הוצב בשגרירות סובייטית בוורשה. עם הקמת בלארוס העצמאית הוא מונה לסגן שר החוץ וכיהן בתפקיד זה בשנים 1991–1992 בשנת 1992 סנקו חזר לוורשה, הפעם כשגריר של בלארוס. בשנת 1994 הוא מונה לשגריר בבריטניה.

ביולי 1994 הוא הוחזר למינסק ומונה לשר החוץ במקום איוואן אנטונוביץ'. לאחר 3 שנים בתפקיד, בשנת 1997 הוא הועבר מתפקידו ונשלח צרפת בתפקיד שגריר. בשנת 2004 סנקו מונה לשגריר בבלגיה.

החל משנת 2012 ולדזימיר סנקו מכהן בפרלמנט הבלארוסי.

## קישורים חיצוניים
* קורות חיים 

קטגוריה:שגרירים
קטגוריה:שרי חוץ
קטגוריה:פוליטיקאים בלארוסים
קטגוריה:שגרירים בצרפת
קטגוריה:שגרירים בפולין
קטגוריה:שגרירים בממלכה המאוחדת
קטגוריה:דיפלומטים סובייטים
קטגוריה:סובייטים שנולדו ב-1946
I Stay in Love

**I Stay in Love** הוא סינגל של הזמרת-יוצרת האמריקאית מריה קארי, מתוך אלבום האולפן האחד עשר שלה, ''E=MC²''. השיר יצא לאור ב-28 באוקטובר 2008, על ידי חברת התקליטים איילנד רקורדס, כסינגל מתוך האלבום. הוא מושפע מסגנון הרית'ם אנד בלוז, וכולל שימוש בפסנתר.

השיר הגיע למקום הראשון במצעד שירי הדאנס קלאב.

## רקע וכתיבה
השיר נכתב על ידי מריה קארי, בריאן-מיכאל קוקס ואדוניס שורפשייר והופק על ידי קארי וקוקס גם כן. כמו כן, יצא הסינגל בפורמט של רדיו איירפליי והורדה דיגיטלית. בין היתר, השיר הוא שיר בסגנון הרית'ם אנד בלוז. בארצות הברית, הוא נשלח לתחנות הרדיו העכשוויות והקצביות ב-28 באוקטובר 2008.

כמו כן, עלה השיר לרשת הזרמת המדיה ספוטיפיי, כמה שנים לאחר שיצא.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי בריאן-מייקל קוקס
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי ניק קאנון
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
מפרץ ריגלי

**מפרץ ריגלי** (באנגלית: **Wrigley Gulf**) הוא מפרץ הצמוד למדף הקרח גץ באנטארקטיקה.

רוחבו של המפרץ 185 קילומטרים.

גבולות המפרץ הן האי גראנט, האי דין, האי סיפל (אשר מוקפים כולם או חלק במדף הקרח גץ).

## היסטוריה
### גילוי המפרץ
המפרץ התגלה בדצמבר 1940 על ידי השירות האנטארקטי של ארצות הברית.

### מקור השם
המפרץ נקרא על שמו של פיליפ נייט ריגלי (Philip K. Wrigley) תעשיין, יצרן מסטיקים, ונשיא השיקגו קאבס, משיקגו שבארצות הברית, אשר מימן מסעות מחקר באנטארקטיקה.

## לקריאה נוספת
• Andrew J. Hund, **[https://books.google.co.il/books?id=wRvFBAAAQBAJ&pg=PA373&lpg=PA373&dq=%22Wrigley+Gulf%22&source=bl&ots=1aKuCxCkF7&sig=ACfU3U0NWMZ6IBm7iihB5DcY8Ve_cRO5mg&hl=en&sa=X&ved=2ahUKEwjm9P6JouTiAhXMzqQKHdL-Bhg4ChDoATAAegQICBAB#v=onepage&q=%22Wrigley%20Gulf%22&f=false Antarctica and the Arctic Circle: A Geographic Encyclopedia of the Earth's Polar Regions]**, P 373

• Thomas Horst Kalberg, **https://elib.suub.uni-bremen.de/edocs/00104869-1.pdf  Geophysical investigation of the West Antarctic continental margin between Wrigley Gulf and the Amundsen Sea Embayment]**

## קישורים חיצוניים
* מפרץ ריגלי באתר הסקר הגאולוגי של ארצות הברית
* מפרץ ריגלי באתר הגאזט האנטארקטי המשווה SCAR של ממשלת אוסטרליה
* תצלום לוויין של מפרץ ריגלי
* מפת אזור מפרץ ריגלי

## הערות שוליים

ריגלי
עראייס

טקסט=|ממוזער|עראייס בפיתה במהלך הכנה על גריל, תל אביב|250x250 פיקסלים
טקסט=|ממוזער|טבח במהלך הכנה של עראייס על הגריל, תל אביב|250x250 פיקסלים
**עראייס** או **ערוסה** או **עראיס** או **אל-אראיס** (בערבית: **اكلة العرايس**) הוא מאכל שמקורו מהמטבח השאמי (לבנטיני). המנה נפוצה באזור המזרח התיכון, בעיקר סוריה, ירדן, הרשות הפלסטינית, לבנון וישראל. המאכל מבוסס על פיתה משוחה בשומן ממולאת בבשר טחון.

## מרכיבים
*פיתה
*בשר טחון
*שמן זית או שומן בקר לצלייה

עראייס צמחוני/טבעוני לרוב יכיל סייטן או תפוחי אדמה וקטניות שונות. ניתן להגיש את העראייס בליווי של ירקות שונים, סלט עגבניות, טחינה, עמבה ועוד.

## שם המאכל, מקור ומאפיינים
המילה 'עראיס' היא גרסת רבים של 'ערוס' (عروس), 'כלה' בערבית.

מקור השם הוא במדינות ערביות ובשבטים מסוימים בהם נהגו להגיש מאכל זה לכבוד נשואים טריים.

המאכל נפוץ באזור המזרח התיכון, ישראל, אזור סוריה, לבנון ועוד. גם במרוקו ובעיראק יש גרסאות מקומיות למנה זו.

העראייס נחשב לאחד המאכלים הסוריים והלבנונים המפורסמים ביותר בעולם הערבי, ניתן להכין אותו עם בשר או עוף, ארוחה משולבת. הוא נחשב למאכל קל להכנה, המרכיבים שלו יחסית נפוצים וניתן למצוא אותם בזמינות גבוהה יחסית ברחבי המזרח התיכון והאזור. ניתן להכין עראייס על גז או על גריל פחמים.

העראייס מבוסס על חצאי פיתה ממולאים בעיסות בשר מתובלות שונות, אשר עוברים צלייה באש. כתוצאה מכך, מתקבלת פיתה צלויה היטב מבחוץ אשר סופגת חלק מטעמי הקציצה, בעוד והחלק הפנימי, הקציצה, שומר על המיצים שלו ולא מתייבש.

המאכל היה קיים בארץ בעיקר במסעדות ערביות בצפון. בשנת 2016 החלו להגיש את העראייס צלוי על גריל כמנת ביניים במסעדה בתל אביב. משם המנה הפכה לאוכל רחוב פופולרי בישראל, במסעדות, דוכני רחוב ועוד. בישראל ישנם דוכנים רבים ומסעדות שכוללים עראיס בתפריט, בדרך כלל עראיס יופיע בתפריט כמנה ראשונה. רבעי הפיתה הממולאים בבשר הפכו נפוצים בנוף מאכלי הרחוב הישראלים.

נוף עתאמנה אסמאעיל: " (...) המנה הפכה ללהיט בישראל, אולי בעצם זה ניצחון של המטבח הערבי. קוראים לה "ערוסה", סנדוויץ' בסוריה. זו מנה שנפוצה מאוד בקצביות (...) ברמאללה ובטולכרם כל קצבייה מוציאה מנגל בחוץ, לוקחים פיתה דקה, מורחים בשמן זית וממלאים בבשר טחון. מרוב שזה קל אתה יכול לאכול 4–5 כאלו (...)".

במצרים המאכל מוכר בתור **חוואוושי** (حواوشي), על שם הקצב אחמד אל-הוואוושי שהמציא אותו ב-1971.

## ראו גם
* המטבח הישראלי
* המטבח המזרח-תיכוני
* המטבח של ערביי ארץ ישראל
* סביח
* פלאפל
* שווארמה

## קישורים חיצוניים

* 
* 
* 
* מתכון: עראייס בשר בטוסטר, וואלה
* וידאו, מתכון מצולם: עראיס: חצאי פיתות קטנות צלויות, ערוץ היוטיוב של רשת שופרסל
* 
* עראיס טלה של אונזה, מאת מולי מגריסו ואריק דרחני, השולחן
* ערייס מושלם על המנגל, מאת מושי אדלר, אוכל רחוב

## הערות שוליים

קטגוריה:מאכלי בשר
קטגוריה:המטבח הערבי: מאפים
קטגוריה:המטבח הלבנוני
קטגוריה:המטבח הסורי
קטגוריה:המטבח הפלסטיני
קטגוריה:ישראל: אוכל רחוב
קטגוריה:המטבח המזרח-תיכוני
קטגוריה:אוכל רחוב
קטגוריה:המטבח הערבי: אוכל רחוב
קטגוריה:המטבח הערבי: ממולאים
טום משרי

**תומאס ניקולס "טום" משרי** (באנגלית: **Thomas Nicholas "Tom" Meschery**; נולד ב-8 בספטמבר 1938 בשם **טומיסלב ניקולייביץ' משצ'ריאקוב** (ברוסית: **Томислав Николаевич Мещеряков**)) הוא כדורסלן עבר רוסי-אמריקאי, אשר שיחק בליגת ה-NBA בין השנים 1961–1971. ממוצעיו הכוללים לאורך הקריירה הם 12.7 נקודות, 8.6 ריבאונדים ו-1.7 אסיסטים למשחק.

באוקטובר 1967 העלתה סן פרנסיסקו ווריורס את גופייתו של משרי, עם המספר "14", לתקרת אולמה הביתי כהוקרה על תרומתו למועדון.

## ראשית חייו וקריירת מכללות
משרי נולד בשם טומיסלב משצ'ריאקוב בעיר חרבין שבמנצ'וקוו (כיום סין), להורים אשר ברחו מרוסיה בעת מהפכת אוקטובר. במהלך מלחמת העולם השנייה הועברה משפחתו למחנה מעצר ליד טוקיו, יפן, ובסיום המלחמה היגרה לסן פרנסיסקו שבארצות הברית. לאחר מעברו לארצות הברית שינה משצ'ריאקוב את שמו לטום משרי, בשל "הבהלה האדומה" – החשש שהיה בארצות הברית מפני עליית הקומוניזם, והאשמתם של מהגרים רוסים רבים כמרגלים סובייטים.

בין השנים 1957–1961 למד משרי במכללת סנט מרי בקליפורניה, ולאורך תקופתו בקבוצת הכדורסל שלה רשם ממוצעים של 16.6 נקודות ו-13.5 ריבאונדים למשחק. בעונת 1958/1959 סייע לקבוצה להעפיל לשלב רבע גמר טורניר אליפות המכללות (NCAA Elite Eight), לראשונה בתולדותיה, ובעונת 1960/1961 זכה בתואר שחקן העונה של מחוז החוף המערבי (WCAC).

## קריירת משחק
בדראפט ה-NBA 1961 נלקח משרי בבחירה השביעית על ידי קבוצת פילדלפיה ווריורס, במדיה שיחק במשך 6 עונות. במהלך עונתו הראשונה לקח חלק במשחק 100 הנקודות של וילט צ'מברלין, בו קלע בעצמו 16 נקודות. בעונתו השנייה קלע שיא קריירה של 16.0 נקודות, ונבחר להשתתף במשחק האולסטאר בפעם היחידה בקריירה. בכך הפך משרי לשחקן האולסטאר הראשון שנולד מחוץ לארצות הברית. לאורך פלייאוף  היה הקלעי השני של הווריורס, אחרי צ'מברלין, עם 16.8 נקודות במשחק, וקבוצתו העפילה לגמר ה-NBA. בסדרת הגמר הפסידו הווריורס מול בוסטון סלטיקס בתוצאה 1–4. בעונת  העפיל עם הווריורס בשנית לגמר ה-NBA, בו הפסידה מול פילדלפיה 76' בתוצאה 2–4.

בדראפט ההרחבה של שנת 1967 נלקח משרי על ידי סיאטל סופרסוניקס, עבורה שיחק במשך 4 עונות. בתקופתו בסיאטל העמיד ממוצעים של 12.5 נקודות ו-8.7 ריבאונדים למשחק, בטרם פרש ממשחק בסיום עונת .

## לאחר הפרישה ממשחק
מיד עם פרישתו ממשחק בשנת 1971 מונה למאמן קבוצת קרוליינה קוגרס מליגת ה-ABA, ובעונתו היחידה בתפקיד רשמה הקבוצה מאזן שלילי 35–49 (41.7%). בעונות  ו- שימש כעוזר מאמן בפורטלנד טרייל בלייזרס, תחת לני וילקינס.

בשנים הבאות השלים תואר באמנות יפה באוניברסיטת איווה, ולמד שירה באוניברסיטת וושינגטון. לאחר מכן למד הוראה באוניברסיטת נבדה, ועסק בהוראת אנגלית בבית ספר תיכון ברינו, נבדה, עד שנת 2005. מאז שנת 1970 פרסם משרי ארבעה רומנים ושני ספרי שירה פרי עטו.

## קישורים חיצוניים

## הערות שוליים

קטגוריה:אמריקאים ממוצא רוסי
קטגוריה:כדורסלנים אמריקאים
קטגוריה:כדורסלנים רוסים
קטגוריה:כדורסלני מכללת סנט מרי בקליפורניה
קטגוריה:בחירות דראפט של פילדלפיה ווריורס
קטגוריה:כדורסלני פילדלפיה ווריורס
קטגוריה:כדורסלני סן פרנסיסקו ווריורס
קטגוריה:כדורסלני סיאטל סופרסוניקס
קטגוריה:משתתפי משחק האולסטאר של ה-NBA
קטגוריה:כדורסלנים ב-NBA שגופייתם הופרשה
קטגוריה:מאמני כדורסל אמריקאים
קטגוריה:מאמני כדורסל רוסים
קטגוריה:משוררים אמריקאים
קטגוריה:משוררים רוסים
קטגוריה:בוגרי אוניברסיטת איווה
קטגוריה:בוגרי אוניברסיטת נבדה ברינו
קטגוריה:אמריקאים שנולדו ב-1938
מרכז שבאב בלאטה

**מרכז שבאב בלאטה** (בערבית: **مركز شباب الأمعري** - מרכז צעירי בלאטה) היא קבוצת כדורגל ממחנה הפליטים בלאטה, המשחקת בליגת העל הפלסטינית.

## היסטוריה
אגודת הספורט שבאב בלאטה הוקמה בשנת 1954 במחנה הפליטים בלאטה, השוכן כ-2 ק"מ ממזרח למרכז העיר שכם. בשנות האינתיפאדה השנייה מפעלי הכדורגל ברשות הפלסטינית, ברצועת עזה ובגדה המערבית, הופסקו פעמים רבות. הדבר נבע ממספר רב של סיבות, לרבות חוסר יכולת תנועה, סגר וכתר, ופגיעה במתקני ספורט. בשנת 2003 משחק גמר גביע פלסטין, בין בלאטה למרכז שבאב אל-אמערי, בוטל לאחר שחיילי צה"ל עצרו את האוטובוס של שחקני בלאטה במחסום חווארה, ומנעו את נסיעתו בטענה שאין מעבר לגברים בגילאי 16–35 במחסום. רק בעונת 2008/2009 חזרה הליגה לתפקד במתכונת מלאה.

הקבוצה זכתה בגביע פלסטין של הגדה המערבית בעונת 2018/2019. ב-30 ביוני 2019 התקיים משחק גמר של גביע פלסטין מול קבוצת “ח’דמאת רפיח”, מחזיקת גביע רצועת עזה בכדורגל, ברצועת עזה, שהסתיים בתיקו 1:1. ב-3 ביולי 2019, היה אמור להתקיים משחק הגומלין בשכם. לקראת משחק הגומלין, הגישה הקבוצה מרפיח בקשות להיתרי יציאה ל-22 שחקני הקבוצה ול-13 חברי צוות אימון והנהלה. שלושה ימים לפני מועד המשחק המתוכנן רוב הבקשות סורבו מטעמי ביטחון. הוחלט לדחות את המשחק, ונקבע לו תאריך חלופי, 25 בספטמבר 2019. אך גם למועד החדש בקשות המעבר סורבו והמשחק לא התקיים. המנצחת בין השניים הייתה אמור להעפיל למשחקי ליגת האלופות האסיאתית.

בעונת 2019/2020, זכתה הקבוצה לראשונה באליפות ליגת העל הפלסטינית.

## אצטדיון
הקבוצה משחקת באצטדיון העירוני שכם השוכן במרכז העיר. באצטדיון כ-4,000 מקומות ישיבה.

## הישגים
* **ליגת העל הפלסטינית**
** זכייה (1): 2019/2020
* **גביע פלסטין**
** זכייה (1): 2018/2019
***סגנות (2): 2010/2011, 2014/2015
## קישורים חיצוניים
* מרכז שבאב בלאטה, באתר Soccerway

## הערות שוליים

קטגוריה:קבוצות כדורגל מהרשות הפלסטינית
קטגוריה:קבוצות כדורגל שהוקמו ב-1954
קטגוריה:שכם
קטגוריה:בלאטה